Diari Oficial de la Generalitat Valenciana


Sumari del DOGV 3795, del 18-07-2000 (2000/5872)

Convocatòria pública a proves de selecció per a la contractació laboral indefinida de Ràdio Autonomia Valenciana, SA.
---------------------------------------------------------------------------------------------------------------------

### Dades del document

Número de DOGV
:   3795

Data del DOGV
:   18-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5872


Data del document
:   30-06-2000

Organisme emissor
:   Radiotelevisió Valenciana (RTVV)

Tipus de document
:   Convocatòria

Descriptors 

:   * concurs administratiu
    * televisió
    * professió de la comunicació

Convocatòria pública a proves de selecció per a la contractació laboral indefinida de Ràdio Autonomia Valenciana, SA. [2000/X5872]
  
El director general, d'acord amb el Consell d'Administració de RTVV, convoca proves selectives per a la contractació laboral indefinida dels següents llocs de treball de Radio Autonomia Valenciana, SA.
  
Codi categoria: RAV026
  
Denominació: Periodista - redactor
  
Nombre de llocs a cobrir: 1
  
El nombre de llocs indicats tenen la consideració de mínims, ja que podran vore's incrementats amb els llocs d'estes categories que ofertats a promoció interna resulten deserts, com també amb aquells llocs d'estes categories que resulten com a conseqüència del procés de promoció interna. En qualsevol cas, la Direcció General de RTVV, amb anterioritat a l'inici de les proves, farà públic mitjançant anunci en el tauler d'anuncis dels tribunals el nombre exacte de places per a cada categoria.
  
Els requisits específics dels llocs de treball que hauran de reunir els/les aspirants per a poder participar en les proves de selecció, així com els mèrits valorables, programa i descripció succinta de les funcions a realitzar, s'indiquen en l'annex I d'esta convocatòria.
  
Bases de la convocatòria
  
1. Requisits dels / de les aspirants:
  
1.1 Per a ser admés/esa a les proves selectives, els/les aspirants hauran de reunir en el moment de l'expiració del termini de presentació de sol·licituds, els requisits específics expressats amb caràcter de mínim en la descripció dels llocs de treball (annex I) a més dels següents:
  
1.1.1 Ser espanyol/a o ciutadà/ana de qualsevol altre Estat membre de la Unió Europea.
  
1.1.2 Tindre complits els 18 anys.
  
1.1.3 No trobar-se sotmés/a en causa d'incapacitat ni inhabilitat/da penalment per a l'exercici de funcions o ocupacions en el sector públic.
  
1.1.4 No haver esta separat/da, mitjançant expedient disciplinari, de qualsevol ocupació en el sector públic.
  
1.1.5 No patir malaltia o limitació física o psíquica que impossibilite el compliment de les funcions del lloc de treball al qual s'opta.
  
1.1.6 Haver satisfet els drets d'examen.
  
2. Sol·licituds
  
Els qui desitgen prendre part en estes proves selectives hauran d'emplenar la sol·licitud que figura en l'annex II, dirigida al director general de Radiotelevisió Valenciana, i que els serà facilitada en els centres que apareixen en l'annex V.
  
3. Drets d'examen
  
3.1 Els drets d'examen seran de 3000 pessetes (impostos inclosos) per a cada categoria a la qual s'opte.
  
3.2 Els drets d'examen s'ingressaran a través de qualsevol oficina bancària, a favor del número de compte establert en l'article 4.3.2.
  
4. Presentació de sol·licituds
  
4.1 Les sol·licituds es presentaran o seran enviades per les persones interessades per correu certificat al Centre de Selecció i Formació de RTVV a Burjassot.
  
4.2 El termini de presentació començarà l'endemà de la publicació d'estes bases en el Diari Oficial de la Generalitat Valenciana i conclourà als seixanta dies naturals de l'esmentada publicació. Sense perjuí de l'anterior, es publicarà un extracte de la convocatòria en almenys un diari dels de major difusió a la Comunitat Valenciana. Igualment, podrà obtenir-se informació d'esta convocatòria per mitjà del servici de teletext de TVV i la pàgina d'Internet de RTVV (htpp//www.rtvv.es).
  
L'horari de recollida i presentació de sol·licituds serà de 09.30 a 14.30 hores de dilluns a divendres. A estos efectes s'entendran vàlides les sol·licituds per correu certificat sempre que el segell postal d'emissió estiga inclòs dins de l'esmentat termini.
  
Les sol·licituds tindran la consideració de declaració jurada per la qual el/la firmant sol·licita ser admés/esa al procés de selecció per a la contractació indefinida i declara ser certes les dades que hi estan consignades, reunint les condicions generals exigides en la convocatòria i comprometent-se a la seua acreditació documental conforme al que s'estableix en l'annex III.
  
4.3 Juntament amb la sol·licitud haurà de presentar-se obligatòriament la següent documentació:
  
4.3.1 Fotocòpia del DNI o de la targeta d'identificació de qualsevol Estat membre de la Unió Europea.
  
4.3.2 Certificat d'ingrés, que haurà de ser únic per a cada categoria a la qual s'opte, la qual haurà d'especificar-se en el certificat juntament amb el seu codi corresponent, a favor de l'Ens Públic RTVV, Bancaixa c/c 4681-0501-45-7092853278, per un import de 3000 pessetes per cada categoria, en concepte de despeses de convocatòria.
  
4.4 Per a cada categoria professional a la qual s'opte, haurà de presentar-se una sol·licitud independent amb la seua documentació corresponent, com també l'abonament dels drets d'examen.
  
4.5 El Tribunal establirà, per a les persones discapacitades que ho sol·liciten, les adaptacions necessàries per a la realització de les proves, sent necessari per això que les persones interessades formulen la petició corresponent en l'imprés-sol·licitud per a poder participar en les proves.
  
5. Tribunal qualificador
  
5.1 Es constituirà un Tribunal per una o diverses categories per a l'avaluació del procés de selecció.
  
5.2 Cada un dels Tribunals qualificadors estarà integrat pels membres següents:
  
El president/a del tribunal serà el president del Consell d'Administració de RTVV o un/a membre del Consell proposat/ada per ell.
  
Vocals:
  
Un/a membre del Consell d'Administració proposat/ada pel/per la seu/a president/a.
  
Dos membres designats/des pel director general de RTVV.
  
Dos membres designats/des per la representació legal dels / de les treballadors/es en proporció a la seua representativitat en l'empresa.
  
Es nomenarà un/a suplent per a cada un dels membres titulars pel mateix procediment.
  
Un/a vocal designat/a pel/ per la president/a del Consell d'Administració realitzarà les funcions de Secretari/ària.
  
5.3 Els Tribunals per a la realització de les proves podran designar fins a un màxim de dos assessors/es especialistes, a proposta del /de la president/a del Tribunal.
  
5.4 Els/les membres dels Tribunals, com també els/les col·laboradors/es-ajudants i assessors/es especialistes, estaran subjectes als motius generals d'abstenció i recusació.
  
5.5 La composició dels Tribunals es farà pública amb una antelació mínima de set dies a l'inici de les proves pel director general de Radiotelevisió Valenciana en la seu dels Tribunals, situada en el Centre de Selecció i Formació de Radiotelevisió Valenciana, Polígon Accés a Ademús, s/n. 46261- Burjassot.
  
5.6 Els Tribunals es constituiran i actuaran amb els seus titulars o els seus respectius suplents, i serà necessari per a actuar que tots els seus membres, titulars i suplents, accepten la designació.
  
Els Tribunals no podran constituir-se sense l'assistència d'almenys tres dels seus membres.
  
En cas d'inassistència a les sessions dels Tribunals d'un/a membre titular, podrà ocupar el seu lloc el membre suplent.
  
5.7 Els Tribunals tindran la seua seu a efectes d'anuncis, comunicacions i notificacions en el Centre de Selecció i Formació de RTVV a Burjassot, Polígon Accés a Ademús, s/n.
  
5.8 En qualsevol moment els Tribunals, com també els/les ajudants, col·laboradors/es i assessors/es especialistes, podran requerir als / a les aspirants que acrediten la seua personalitat.
  
5.9 Per a aquells acords en els quals els Tribunals hagen de manifestar la seua opinió mitjançant votació, els seus presidents/es, en cas d'empat, disposaran de vot de qualitat.
  
6. De l'admissió dels / de les aspirants
  
6.1 Per a ser admés/esa a la realització de les proves selectives serà suficient la declaració jurada, inclosa en l'imprés de sol·licitud, del compliment de les condicions generals en el moment de presentació de la sol·licitud.
  
Finalitzat el termini de presentació de sol·licituds, el director general de RTVV ordenarà la publicació en un termini de 7 dies naturals, de la relació provisional d'aspirants presentats/des per categoria, en els taulers d'anuncis dels distints centres de treball del grup RTVV, així com en la pàgina web (www.rtvv.es) i en el teletext de TVV. En l'esmentada llista constarà el nom, cognoms dels / de les aspirants i categoria professional a la qual opten. Contra ella, les persones interessades podran interposar reclamació per escrit dirigida al tribunal corresponent en el termini de 7 dies naturals comptats a partir de la seua publicació. Resoltes les reclamacions pels Tribunals corresponents, es farà pública en els mateixos mitjans indicats anteriorment la relació definitiva d'aspirants admesos/es i exclosos/es contra la qual no procedirà cap recurs.
  
Els errors de fet podran esmenar-se en qualsevol moment, bé d'ofici, bé a instància de la persona interessada.
  
L'inici de les proves de selecció serà a partir dels cinc mesos des de la data de publicació de la convocatòria en el Diari Oficial de la Generalitat Valenciana.
  
7. Desenrotllament de les proves
  
El procés de selecció consistirà en dos fases:
  
7.1 Primera fase de selecció:
  
7.1.1 Primera prova:
  
Se sotmetrà els/les aspirants a la realització d'una prova de contingut teòric i eliminatòria, consistent a contestar a sèries de preguntes amb respostes alternatives en base als programes que figuren en l'annex I.
  
Puntuació de 0 a 10 punts, quedant eliminats/des els / les aspirants que no arriben a la puntuació mínima de 5 punts, en l'oportuna llista d'aprovats que amb expressió de la puntuació es publicarà al final de l'exercici.
  
7.1.2 Segona prova:
  
Se sotmetrà els/les aspirants a la realització d'una prova de contingut eminentment pràctic i de caràcter eliminatori, que podrà consistir en un o diversos exercicis relacionats amb les funcions dels llocs de treball.
  
Puntuació: de 0 a 10 punts, quedant eliminats/ades els /les aspirants que no arriben a la puntuació mínima de 5 punts. Els Tribunals publicaran la llista d'aspirants que han aprovat esta fase amb expressió de la puntuació.
  
Superada la primera fase del procés de selecció, el Tribunal, si s'escau, verificarà amb caràcter previ a l'inici de la segona fase de selecció que els/les aspirants reuneixen els requisits exigits, sense perjuí de la verificació en qualsevol moment del procés selectiu del compliment d'estos requisits, i quedaran eliminats/des els/les aspirants que no els acrediten.
  
7.2 Segona fase de selecció: valoració del currículum vitae i idoneïtat.
  
Tindrà lloc una entrevista amb el Tribunal, durant la qual es procedirà a l'examen i qualificació del currículum vitae i documentació acreditativa aportada pel / per l'aspirant, com també a contrastar i valorar convenientment els mèrits al·legats i a apreciar les aptituds professionals de les persones interessades i la seua idoneïtat per al lloc de treball, i s'atorgarà als /a les aspirants, com a resultat d'això, un màxim de 5 punts, dels quals 3,5 correspondran a la valoració de mèrits, i fins a 1,5 punts a la valoració de la idoneïtat per al lloc de treball apreciada en l'entrevista.
  
El Tribunal s'ajustarà al barem publicat per a la puntuació dels mèrits en esta convocatòria en l'annex IV.
  
Durant esta fase, el Tribunal podrà sotmetre els / les aspirants a la realització de proves o demostracions pràctiques per a comprovar la formació i coneixements al·legats com a requisits o mèrits en el currículum vitae. Igualment, el tribunal podrà requerir als / a les aspirants l'aportació d'altres documents complementaris als aportats inicialment, als efectes de la deguda acreditació de requisits i mèrits.
  
El Tribunal no podrà valorar com a mèrit l'estricte compliment per banda de l'aspirant del requisit exigit en la convocatòria per a prendre part en el procés de selecció.
  
7.3 Per a la celebració dels exercicis de la primera i la segona fase de selecció es convocarà els / les aspirants mitjançant anuncis exposats en la seu dels Tribunals, amb una antelació mínima de 7 dies naturals, i es consideraran desistits/des, amb exclusió del procés de selecció, aquells que no acudisquen a la convocatòria, excepte que concórreguen causes de força major, degudament justificades a criteri del Tribunal.
  
8. Selecció dels / de les aspirants
  
8.1 La puntuació total dels / de les aspirants resultarà de la suma de las qualificacions obtingudes en les dos fases del procés de selecció.
  
8.2 Finalitzades les dos fases de selecció, el Tribunal publicarà la relació d'aspirants que hagen superat les dos fases, per ordre de puntuació. El Tribunal elevarà proposta de contractació a la Direcció General de RTVV, en favor dels aspirants per ordre de puntuació, fins al nombre corresponent dels llocs de treball convocats, als quals requerirà, a més, la presentació dels documents assenyalats en el punt 9.1, elevant-lo igualment a la Direcció General de RTVV.
  
9. Acreditació dels requisits generals de capacitat
  
9.1 En el termini de 20 dies hàbils següents a la publicació de la relació de seleccionats/ades, els aspirants a favor de qui s'haja formulat proposta de contractació hauran de presentar en la seu del Tribunal els documents següents:
  
9.1.1 Declaració jurada o promesa de no trobar-se inhabilitat/ada penalment per a l'exercici de funcions o ocupació en el sector públic, ni haver esta separat/ada, mitjançant expedient disciplinari, de qualsevol ocupació en el sector públic.
  
9.1.2 Certificat mèdic acreditatiu de no patir ni estar afectat per cap malaltia o limitació física o psíquica que siga incompatible amb el compliment de les funcions del lloc de treball al qual s'opta.
  
9.2 Aquells que en el termini indicat, excepte casos de força major degudament justificats i a criteri dels Tribunals, no presentaren la documentació requerida en el punt 9.1, o si del seu examen es deduïra la carència d'algun dels requisits del punt 1, donaran lloc a la declaració pel tribunal de la invalidesa de les actuacions del/de la interessat/da, i respecte a este/a, de la nul·litat subsegüent dels actes dels Tribunals.
  
10. Contractació laboral i període de prova
  
10.1 Finalitzada la fase a què es refereix el punt anterior, el director general de RTVV acordarà la formalització de la contractació laboral indefinida dels / de les aspirants la contractació dels /de les quals haja estat proposada mitjançant contracte escrit, i disposarà la data de la seua incorporació al lloc de treball, que en cap cas no podrà excedir de sis mesos des de la recepció de les propostes definitives de contractació efectuades pel Tribunal, amb la documentació a què es refereix el punt 9.1.
  
La incorporació al lloc de treball al qual es refereix el paràgraf anterior s'efectuarà en funció de les necessitats de l'empresa en algun dels centres de treball que Radio Autonomia Valenciana té oberts a València, Alacant i Castelló.
  
10.2 En aquest contracte de treball s'establirà un període de prova amb la finalitat d'experimentar les aptituds del /de la treballador/a per al lloc de treball, i les dos parts podran instar la resolució del contracte. Durant aquest període, el/la treballador/a haurà de sotmetre's a un reconeixement mèdic per part del servici mèdic de l'empresa.
  
10.3 En els supòsits en els quals el/l'aspirant seleccionat/da no subscrivira el contracte de treball, o no efectuara la seua incorporació al treball a requeriment de l'empresa, o si es produïra durant el període de prova el desistiment unilateral del contracte de treball per part del/de la treballador/a contractat/da, s'entendrà com a renúncia unilateral de la relació de treball.
  
10.4 Transcorregut el període de prova sense que haja tingut lloc el desistiment per cap de les parts, el contracte produirà plens efectes, es consolidarà la condició de personal laboral fix del/de la treballador/a, i es computarà el temps dels servicis prestats durant aquest període de prova a efectes de l'antiguitat del/de la treballador/a en Radio Autonomia Valenciana, SA.
  
11. Vinculació i interpretació de les bases
  
Estes bases són vinculants per a RTVV, participants i Tribunal qualificador, que estarà facultat per a la seua interpretació i desenrotllament, com també per a l'establiment de criteris d'avaluació i, en general, per a la qualificació dels / de les aspirants i l'adopció d'aquelles mesures que siguen necessàries per al correcte desenrotllament de les proves selectives.
  
12. Incompatibilitats
  
Als /a les treballadors/es contractats/ades per Radio Autonomia Valenciana, se'ls aplicarà el que disposa la Llei 53/1984, de 26 de desembre (BOE de 4 de gener de 1985), d'Incompatibilitats, i la seua normativa de desenrotllament.
  
València, 30 de juny de 2000.- El director general de RTVV: José Vicente Villaescusa Blanca.
  
ANNEX I
  
Denominació del lloc: periodista-redactor/a
  
Requisits: llicenciatura en Periodisme. O Llicenciatura en Ciències de la Informació, branca Periodisme. O Llicenciatura en Comunicació Audiovisual. O Titulació Universitària Superior i un mínim de 2 anys d'experiència qualificada com a periodista-redactor/a, en mitjans de comunicació social. O cinc anys d'experiència qualificada com a periodista-redactor/a en mitjans de comunicació social.
  
En tots els casos valencià oral i escrit.
  
Mèrits: formació acadèmica o professional complementària. Valencià. Idiomes. Experiència. Coneixements i altres mèrits relacionats amb el lloc.
  
Funcions
  
1. Buscar la notícia (si es tracta de programes informatius, diaris o no diaris). Si es tracta d'un altre tipus de programes, buscar temes interessants per a abordar en estos programes i aconseguir-ne informació.
  
2. Plantejar l'enfocament de la notícia o del tema a tractar, és a dir com abordar-lo, seguint els esquemes dels informatius de RTVV o els esquemes propis de cada un dels seus programes.
  
3. Plantejar quina/es persona/es han d'intervindre en la notícia o en el programa. Si el tema ho requereix, realitzar estes entrevistes.
  
4. Redactar la notícia o redactar i/o revisar els textos per a l'elaboració del guió si es tracta d'un programa
  
5. Realitzar reportatges conjuntament amb l'operador de càmera
  
6. Participar en el muntatge dels reportatges
  
7. Elaborar la informació en format audiovisual o enregistrar la notícia, si és necessari.
  
8. Realitzar a més totes aquelles tasques anàlogues que li siguen assignades pel seu superior, relacionades amb la missió pròpia del lloc.
  
Programa
  
General
  
1. La Constitució Espanyola de 1978
  
2. Estatut d'Autonomia de la Comunitat Valenciana
  
3. Llei 7/1984, de 4 de juliol, de Creació de l'Entitat Pública Radiotelevisió Valenciana (RTVV).
  
4. Conveni col·lectiu de RTVV i les seues societats
  
Específic
  
1. L'ordenament jurídic i la professió periodística: informació i dret. La llibertat d'expressió i els seus límits.
  
2. Principis bàsics pels quals es regeix la informació en RTVV. Estatuts de redacció i clàusules de consciència: l'estatut de redacció de RTVV i les seues societats. Control social de les televisions.
  
3. El procés de la comunicació. Els mitjans de comunicació: la premsa, la publicitat. Característiques especials dels mitjans audiovisuals: la ràdio i la televisió.
  
4. Fonts d'informació: agències, teletips. Els corresponsals. Servicis de documentació i arxiu, altres canals per a l'obtenció de materials audiovisuals.
  
5. El llenguatge audiovisual: imatge i text, el guió audiovisual, tipus de guió. Edició, locució i muntatge. Els llibres d'estil: normativa ortogràfica i locució.
  
6. El llenguatge específic per a la televisió i la ràdio. Diferències amb altres mitjans de comunicació.
  
7. Els gèneres i la programació informativa en la televisió: la notícia, el reportatge, l'entrevista, la crònica, els debats, els informatius diaris, els butlletins, els avanços, els programes especials i els documentals. Enquestes i taules redones.
  
8. La informació segons l'àrea de difusió. Els programes informatius nacionals. Els programes informatius de la Comunitat Autònoma. Els programes informatius locals. Programes informatius dirigits a grups socials específics.
  
9. Conceptes bàsics de realització i programació televisiva: Promos, escaletes, el pla i la càmera, etc. Contraprogramació, prime time, share, etc.
  
10. Processos tècnics de la televisió: ones, cable, satèl·lit, televisió digital. Mitjans al servici de la informació: els equips tècnics, teletext, videotext, noves tecnologies.
  
11. Periodisme electrònic: ENG. Les unitats mòbils. El muntatge tècnic en ràdio i televisió.
  
12. Característiques i peculiaritats històriques, geogràfiques, socioeconòmiques, culturals i esportives de la Comunitat Valenciana. Actualitat.
  
13. Actualitat nacional i internacional.
  
14. La Unió Europea i les seues institucions.
  
15. Estructura i organització de la radiodifusió i televisió a Espanya. Organismes nacionals.
  
16. Les organitzacions de ràdio i televisió en el món. Organitzacions internacionals.
  
17. Llei Orgànica de Protecció de Dades de Caràcter Personal.
  
18. Llei General de Telecomunicacions.
  
ANNEX III
  
Acreditació documental de requisits i mèrits
  
I. Als fins d'acreditació d'experiència professional, el Tribunal admetrà com a documents acreditatius d'esta experiència els següents:
  
Per compte aliè (alternativament)
  
- Còpia autèntica del contracte o contractes de treball degudament registrats per l'INEM i rebuts de salaris.
  
- Certificat d'empresa amb expressió de categoria professional del/de la treballador/a, número de la Seguretat Social del/de la treballador/a i l'empresa, temps de prestació de servici, jornada i modalitat contractual que haja emparat la prestació laboral i vida laboral expedida per la Seguretat Social.
  
- Quan els servicis acreditats es presten o s'hagen prestat ocupant una categoria de la relació de llocs de treball de la Funció Pública en una entitat o administració pública es justificaran mitjançant certificació del seu òrgan competent.
  
Per compte propi (alternativament):
  
- Model Resum anual IRPF.
  
- Model Resum anual IVA i Impost sobre Activitats Econòmiques.
  
- Cotització a mutualitats o altes en col·legis professionals.
  
II. Fotocòpia de la titulació acadèmica o professional exigida com a requisit o que s'al·legue com a mèrit.
  
III. Sempre que no s'aporten documents originals o còpies testimoniades notarialment, els seus originals hauran de ser aportats pels/per les aspirants el dia que siguen requerits/des a aqueixa finalitat pel tribunal o, si s'escau, quan siguen convocats/ades pera la celebració de la segona fase de selecció i entrevista, a fi de procedir-ne a la confrontació.
  
IV. El Tribunal queda habilitat per a sol·licitar de l'aspirant altres documents que considere oportuns.
  
ANNEX IV
  
Valoració mèrits (3,5 punts)
  
Formació 1.9 punts
  
Reglada: màxim 1.3 punts
  
Es valoraran les titulacions acadèmiques relacionades amb el lloc de treball acreditades pels/per les aspirants superiors a les que s'exigeixen com a requisit d'esta convocatòria.
  
Puntuació Titulació barem
  
1.3 Títol de Doctor/a
  
1.04 Llicenciatura universitària o equivalent.
  
0.78 Diplomatura universitària o equivalent.
  
0.52 Accés Universitat Majors 25 anys/ Batxillerat
  
 Superior/Tèc. Especialista (FPII/ Mòdul III)/
  
 Tèc. Superior o equivalent
  
0.26 Graduat Escolar/ Tèc. Auxiliar
  
 (FPI/ Mòdul II)/ Tècnic/a.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior.
  
La puntuació seguirà l'ordre establert en el quadre anterior, sempre dins de l'itinerari formatiu establert; en cas contrari, la formació serà puntuada dins del concepte de formació no reglada.
  
No reglada: màxim 0.6 punts
  
Es valoraran com a mèrit els cursos de formació i perfeccionament rebuts o impartits de caràcter general o sectorial que, tenint per objecte la formació en alguna de les àrees de coneixement pròpies de l'organització o actuació de l'ens i les seues societats, tinguen relació directa amb el lloc de treball convocat.
  
Aquelles activitats de naturalesa diferent als cursos, com jornades, taules redones, trobades, debats o anàlegs, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
La valoració de cada curs s'efectuarà en funció de la seua durada, d'acord amb la següent escala, i amb la puntuació màxima obtinguda per la suma de tots els conceptes de 0.6 punts:
  
Puntuació Duració en hores
  
0.6 500 hores o més
  
0.3 (màx. 2 cursos) 200 hores o més
  
0.15 (màx. 2 cursos) 100 hores o més
  
0.03 (màx. 4 cursos) 20 hores o més
  
Valencià: màxim 0,4
  
El coneixement de valencià es valorarà fins a un màxim de 0,4 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements de Valencià en nivell o nivells superiors als exigits com a requisit, d'acord amb la taula següent:
  
Puntuació Nivell
  
0,4 Superior o equivalent
  
0.3 Mitjà o equivalent
  
0.2 Elemental o equivalent
  
0.1 Oral o equivalent
  
A estos efectes i conforme disposa l'Ordre de 5 de febrer de 1997 (DOGV núm. 2.968, de 10 d'abril de 1997), el certificat de Capacitació, i el títol de Mestre/a de valencià equivalen al nivell mitjà; haver superat el tercer curs de l'Escola Oficial d'Idiomes equival al nivell mitjà i haver superat el quint curs d'esta escola equival al nivell superior.
  
Únicament es computarà el nivell més elevat dels acreditats.
  
Idiomes: 0.2 punts
  
Es valorarà el coneixement d'idiomes comunitaris superior a l'exigit, si s'escau, com a requisit de la convocatòria.
  
Estos coneixements hauran de ser acreditats documentalment o davant del Tribunal corresponent mitjançant les proves que aquest determine.
  
Experiència professional: 1 punt
  
- Dins o fora de RTVV i les seues Societats
  
Experiència en el lloc de treball convocat:
  
Dins d'aquest concepte seran puntuats aquells treballs de semblant categoria professional i/o especial responsabilitat que mantinguen semblança amb el contingut tècnic i especialització del lloc sol·licitat, que haurà de ser acreditat documentalment i valorat a criteri del Tribunal.
  
Sent el barem màxim de 4 anys, a raó de 0.25 punts per any i 0.02 per mes.
  
Idoneïtat: 1.5 punts
  
Són aquelles habilitats o destreses que es posseeixen en relació amb el lloc i objectius a mitjà o llarg termini que es pretenen assolir amb l'exercici professional del lloc al qual s'opta.
  
ANNEX V
  
Adreces de centres i delegacions
  
CENTRE DE FORMACIÓ
  
CPP-BURJASSOT
  
POLÍGON ACCÉS ADEMÚS, S/N
  
46454 BURJASSOT
  
RADIO AUTONOMIA VALENCIANA, SA.
  
AVDA. BLASCO IBÁÑEZ, 134
  
46365 VALÈNCIA
  
ALACANT, TVV I RAV
  
c/ SEGURA, 19, BAIX
  
03093 ALACANT
  
CASTELLÓ, TVV I RAV
  
AVDA. DOCTOR CLARÀ, 12
  
12755 CASTELLÓ DE LA PLANA
  
BARCELONA TVV
  
AVDA. DIAGONAL, 613-4t-A
  
08107 BARCELONA
  
MADRID TVV
  
c/ GOYA, 22-3ª